CELEX: 62015CN0154
Language: ro
Date: 2015-04-01 00:00:00
Title: Cauza C-154/15: Cerere de decizie preliminară introdusă de Juzgado de lo Mercantil no 1 de Granada (Spania) la 1 aprilie 2015 – Francisco Gutiérrez Naranjo/BBK Bank Cajasur, S.A.U.

13.7.2015   
            
            
               RO
            
            
               Jurnalul Oficial al Uniunii Europene
            
            
               C 228/3
            
         Cerere de decizie preliminară introdusă de Juzgado de lo Mercantil no 1 de Granada (Spania) la 1 aprilie 2015 – Francisco Gutiérrez Naranjo/BBK Bank Cajasur, S.A.U.
   (Cauza C-154/15)
   (2015/C 228/03)
   Limba de procedură: spaniola
   
      Instanța de trimitere
   
   Juzgado de lo Mercantil no 1 de Granada
   
      Părțile din procedura principală
   
   
      Reclamant: Francisco Gutiérrez Naranjo
   
      Pârâtă: BBK Bank Cajasur, S.A.U.
   
      Întrebările preliminare
   
   
               1)
            
            
               Interpretarea „lipsei creării de obligații”, în sensul articolului 6 alineatul (1) din Directiva 93/13/CEE (1), este compatibilă, în astfel de ipoteze, cu o interpretare conform căreia constatarea nulității clauzei menționate produce totuși efecte până la momentul pronunțării acesteia și, prin urmare, conform căreia efectele pe care le-a produs clauza respectivă în perioada în care a fost în vigoare nu sunt invalidate sau declarate ineficace, deși se constată nulitatea acesteia?
            
         
               2)
            
            
               Încetarea utilizării care s-ar putea dispune în raport cu o anumită clauză [în conformitate cu prevederile articolului 6 alineatul (1) și ale articolului 7 alineatul (1)] într-o acțiune individuală exercitată de un consumator, atunci când se constată nulitatea, este compatibilă cu limitarea efectelor respectivei nulități? Este posibilă limitarea – de către instanțe – a restituirii sumelor plătite de consumator – care trebuie efectuată de profesionist – în temeiul clauzei, a cărei nulitate de la momentul nașterii sale a fost constată ulterior, ca urmare a lipsei de informare și/sau de transparență?
            
         
      (1)  Directiva 93/13/CEE a Consiliului din 5 aprilie 1993 privind clauzele abuzive în contractele încheiate cu consumatorii (JO L 95, p. 29, Ediție specială, 15/vol. 2, p. 273).